Suresh 112 Views
అమ్మకాలకే ఆసక్తిచూపుతున్న స్టార్టప్‌లు
ముంబై, సెప్టెంబరు 7: దేశంలో ప్రారంభిస్తున్న స్టార్టప్‌లన్నీ అట్టహాసంగా ప్రారంభించి అనంతరం విక్రయించేందుకే ఆసక్తి చూపిస్తున్నాయని వీటి వల్ల ఉపాధి కల్పన కూడా అత్యంత తక్కువగానే ఉంటుందని ఫ్యూచర్‌ గ్రూప్‌ అధినేత బిగ్‌బజార్‌ సిఇఒ కిశోర్‌ బియాని పేర్కొన్నారు. ది ఎకానమిస్ట్‌ ఇండియా సదస్సులో ఆయన పాల్గొని ప్రసంగిస్తూ కీలక వ్యాఖ్యలుచేశారు. దేశంలో ఇప్పటివరకూ ప్రారంభించిన స్టార్టప్‌ సంస్థల్లో పెద్ద స్థాయికి వెళ్లేందుకు అంతగా కనిపించడం లేదని, కేవలం చిన్నసైజ్‌ కాన్వాస్‌లకే పరిమితం అవుతున్నాయని ఆయన విశ్లే షించారు. మొత్తం 90శాతం స్టార్టప్‌లు అర్ధరహితంగా ఉన్నాయని ఆయన అన్నా రు. ఈసంస్థల సైజు మరింత పెరగాల్సి ఉందని ఆయన అభిప్రాయపడ్డారు. ఉదాహరణకు ట్యాక్సీ అగ్రిగేషన్‌సంస్థ లనే తీసుకుంటే ఈ కంపెనీల రాబడులు గత నాలుగైదేళ్లలో 3500 కోట్లకు మించిలేదన్నారు. కొత్త ఆర్థిక వ్యవస్థ ను సృష్టించలేకపోతున్నాయన్నారు. ఎక్కువశాతం స్టార్టప్‌ కంపెనీలు కొద్దికాలం తర్వాత విక్రయించే లక్ష్యంతోనే వస్తున్నాయని అన్నారు కేవ లం స్టార్టప్‌లుగా ప్రారంభించి అనంతరం అమ్మేస్తున్నాయని అన్నారు. వీటికి దీర్ఘకాలిక లక్ష్యం అంటూ ఏదీలేదన్నారు. ప్రారంభించిన స్టార్టప్‌ల లో 80శాతం ఇన్వెస్టర్లకే తిరిగి అమ్మేసిన సందర్భాలున్నాయన్నారు.
ఎక్కువశాతం స్టార్టప్‌లనువెంచర్‌ ఇన్వెస్టర్లు ఆర్థిక నిధులు అందిస్తున్నారని ఒకసారి వారు స్టార్టప్‌ ప్రారంభించిన తర్వాత భారీ కంపెనీలకు వాటిని అమ్మేస్తున్నారన్నారు. ఈస్టార్టప్‌లు దీర్ఘకాలిక లక్ష్యా లు మలుచుకోవాలని, ఎక్కువ ప్రతిభావవంతులైన, నిపుణులు వీటికి శ్రీకారం చుడుతున్నా ఆశించిన లక్ష్యాలకు చేరుకోలేకపోతున్నారని బియా ని ఆందోళన వ్యక్తంచేశారు. అయితే వీటిని తదుపరిస్థాయికి తీసుకెళ్లే సామర్ధ్యం భారత్‌లో ఉందన్నారు. గతనెలలోనే బియాని తమ ఫ్యూచర్‌ గ్రూఫ్‌ అధీనంలో ఉన్న ఆన్‌లైన్‌ రిటైల్‌ వెంచర్‌ బిగ్‌బాజార్‌ డైరెక్ట్‌ను మూసివేస్తామన్న సంకేతాలిచ్చారు. 2013లో స్థాపించిన ఈవెంచర్‌ అంత లాభదాయకత లేద ని భావిస్తోంది. ఫ్యూచర్‌ గ్రూప్‌కు సంబంధించి న ఇ-కామర్స్‌ సంస్థగావచ్చిన డైరెక్ట్‌ వెయ్యి మందికిపైగా ఫ్రాంచైజీలను కలిగిఉంది. 50వేల మంది విక్రేతలను చేర్చుకోవాలని అంచనా వేసిం ది. ఇ-కామర్స్‌ను నాలుగుసార్లు ప్రవేశపెట్టామ ని, ప్రారంభించి తిరిగిఫ్యూచర్‌ బజార్‌ను మూసి వేసామన్నారు. ఒక వారంలోపు బిగ్‌బాజార్‌ డైరెక్ట్‌ను మూసివేస్తామని గతంలోనే వెల్లడించా రు. ప్రస్తుత వాతావరణం ఇ-కామర్స్‌ సంస్థను నిర్వహించేందుకు అనువుగాలేదని, భవిష్యత్తులో మరింత నష్టం కలుగ చేస్తుందన్న భావన కల్పించారు. ఫ్యాబ్‌ఫర్నిష్‌ను కొనుగోలుచేశామని ఆ సంస్థ ఇదేవిధంగాఉందన్నారు. కంపెనీ ఎల్లవేళలా ఒమ్మినఛానల్‌ విధా నానికే ప్రాధాన్యతనిస్తున్నదన్నారు. ఇటీవలేఆన్‌లైన్‌ మొబైల్‌ వ్యాలెట్‌ సంస్థ పేటిఎంతో భాగస్వామ్యం తీసుకున్న బిగ్‌బాజార్‌ తన ఉత్పత్తులు పేటిఎం వ్యాలెట్‌లోచెల్లింపులు చేసేందుకు వెసులుబాటును కల్పించింది.